1999/417/EY: Komission päätös, tehty 16 päivänä kesäkuuta 1999, luettelosta Amerikan yhdysvaltojen laitoksista, joista tuoreen lihan tuonti yhteisöön sallitaan, tehdyn päätöksen 87/257/ETY ja luettelosta kolmansista maista, joista jäsenvaltiot sallivat nautaeläinten, sikojen ja tuoreen lihan tuonnin, tehdyn neuvoston päätöksen 79/542/ETY muuttamisesta tehdyn päätöksen 1999/301/EY muuttamisesta (tiedoksiannettu numerolla K(1999) 1709) (ETA:n kannalta merkityksellinen teksti)



Virallinen lehti nro L 159 , 25/06/1999 s. 0056 - 0057



KOMISSION PÄÄTÖS, tehty 16 päivänä kesäkuuta 1999, luettelosta Amerikan yhdysvaltojen laitoksista, joista tuoreen lihan tuonti yhteisöön sallitaan, tehdyn päätöksen 87/257/ETY ja luettelosta kolmansista maista, joista jäsenvaltiot sallivat nautaeläinten, sikojen ja tuoreen lihan tuonnin, tehdyn neuvoston päätöksen 79/542/ETY muuttamisesta tehdyn päätöksen 1999/301/EY muuttamisesta (tiedoksiannettu numerolla K(1999) 1709) (ETA:n kannalta merkityksellinen teksti) (1999/417/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 3 artiklan, ottaa huomioon tiettyjen hormonaalista tai tyrostaattista vaikutusta omaavien aineiden ja beta-agonistien käytön kieltämisestä kotieläintuotannossa ja direktiivien 81/602/ETY, 88/146/ETY ja 88/299/ETY kumoamisesta 29 päivänä huhtikuuta 1996 annetun neuvoston direktiivin 96/22/EY(3) ja erityisesti sen 11 artiklan, sekä katsoo, että (1) jäsenvaltiot saavat tuoda tuoretta lihaa, muut eläimenosat mukaan luettuina, ainoastaan niistä kolmansista maista ja kolmansien maiden osista, jotka mainitaan komission ehdotuksen perusteella laaditussa neuvoston luettelossa, (2) luettelo näistä kolmansista maista ja niiden osista esitetään neuvoston päätöksessä 79/542/ETY(4), sellaisena kuin se on viimeksi muutettuna komission päätöksellä 1999/301/EY(5), (3) päätöksessä 1999/301/EY säädetään Amerikan yhdysvaltojen poistamisesta 15 päivästä kesäkuuta 1999 alkaen niiden kolmansien maiden luettelosta, joista jäsenvaltiot saavat tuoda tuoretta naudanlihaa ja lihavalmisteita, koska Amerikan yhdysvalloista tuodusta ihmisravinnoksi tarkoitetusta tuoreesta naudanlihasta ja -maksasta on löydetty ksenobioottisten kasvuhormonien jäämiä, (4) Amerikan yhdysvalloille vahvistettiin määräaika tarvittavien toimenpiteiden toteuttamiseksi, jotta se voisi osoittaa noudattavansa Euroopan yhteisössä sovellettavaa hygieniatasoa, (5) Amerikan yhdysvallat on ilmoittanut tiettyjen lisätoimenpiteiden toteuttamisesta; näitä toimenpiteitä ovat erityisesti laitoksissa suoritettavia tehostettuja tarkastuksia koskevat ohjelmat, lujitettu viranomaisvalvonta ja kunkin teurastukseen tarkoitetun eläinerän testaus sataprosenttisesti osana Yhdysvaltojen ilman hormoneja kasvatetun karjan ohjelmaa (hormone free cattle program), (6) lisäaika on tarpeen, jotta Euroopan komissio voisi varmistaa, että Amerikan yhdysvallat on toteuttanut nämä toimenpiteet ja että ne ovat tehokkaita; Amerikan yhdysvaltojen on toimitettava lisätietoja ja vastattava eräisiin selvittämättä jääneisiin kysymyksiin, (7) Amerikan yhdysvaltojen poistamista niiden kolmansien maiden luettelosta, joista jäsenvaltiot saavat tuoda ihmisravinnoksi tarkoitettua tuoretta naudanlihaa, olisi näin ollen lykättävä, (8) komission päätöksessä 1999/302/EY(6) säädetään Amerikan yhdysvalloista tuotavaan tuoreeseen naudalihaan, muut eläimenosat mukaan lukien, ei kuitenkaan biisoninlihaan, kohdistettavien kasvuhormonijäämiä koskevien tuontitarkastusten tehostamisesta, (9) kasvuhormonien käytöstä biisonien kasvatuksessa ei ole mitään näyttöä; kyseistä lykkäystä ei ole syytä soveltaa biisoninlihaan, muut eläimenosat mukaan lukien, (10) tässä päätöksessä säädettyjä toimenpiteitä olisi tarkasteltava uudelleen viimeistään 15 päivänä joulukuuta 1999, ja (11) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 1999/301/EY seuraavasti: 1) Korvataan 2 artiklan 2 kohta seuraavasti: "2) Lisätään uusi alaviite alaviitteen 'o = kielletyt' jälkeen seuraavasti: 's = ihmisravinnoksi tarkoitetun naudanlihan, muut eläimenosat mukaan lukien, ei kuitenkaan biisoninlihan, vienti keskeytetty'. " 2) Korvataan 4 artikla seuraavasti: " 4 artikla Edellä 2 artiklan säännöksiä on tarkasteltava uudelleen 15 päivään joulukuuta 1999 mennessä, erityisesti Amerikan yhdysvaltojen toteuttamien toimenpiteiden tehokkuutta koskevan Euroopan komission tarkastuksen tai Amerikan yhdysvaltojen toteuttamiin toimenpiteisiin tehtyjen muutosten perusteella." 3) Korvataan 5 artiklan 2 kohdassa oleva ilmaus "15 päivästä kesäkuuta 1999" ilmaisulla "15 päivästä joulukuuta 1999". 2 artikla Jäsenvaltioiden on tehtävä kauppaan soveltamiinsa toimenpiteisiin tämän päätöksen noudattamisen edellyttämät muutokset. Niiden on ilmoitettava tästä komissiolle viipymättä. 3 artikla Tätä päätöstä sovelletaan 15 päivästä kesäkuuta 1999. 4 artikla Tämä päätös on osoitettu kaikille jäsenvaltioille. Tehty Brysselissä 16 päivänä kesäkuuta 1999. Komission puolesta Franz FISCHLER Komission jäsen (1) EYVL L 302, 31.12.1972, s. 28. (2) EYVL L 24, 30.1.1998, s. 31. (3) EYVL L 125, 23.5.1996, s. 3. (4) EYVL L 146, 14.6.1979, s. 15. (5) EYVL L 117, 5.5.1999, s. 52. (6) EYVL L 117, 5.5.1999, s. 58.